**003. Тәңірім, бізге мінажат етуді үйретші.**

Компьютермен таныс адамдар «Мәзір» функциясын жақсы біледі. «Мәзір» функциясынан кез-келген пәрменді таңдағанда, сіздің алдыңызда бірқатар мүмкіндіктер пайда болады. Осыған ұқсас жағдай, 57 сөзден тұратын, грек тілінен аударылған «Көктегі Әкеміз» деп аталатын мінажат. Бұл динамикалық мінажаттың әр сөзі, біздің рухани өміріміздің болашағына мықты потенциал береді.

«Көктегі Әкеміз» мінажатының сөздерін қарастырмас бұрын, соған дейін болған оқиғаларға тоқталайық. Иордан өзенінде, Исаның шомылдыру рәсімінен өткеніне бір жыл болған кез. Лұқа жазған Ізгі Хабар кітабының 11-тарауынан, Исаның шәкірттері бірнеше ай бойы, Исаның қасында бірге жүргені туралы білеміз. Олар Оның мінажаттарын тыңдап, Оның мінажаттары парызшылдардан қатты ерекшеленетіні, оларға қатты әсер етті. Иса мінажат еткенде, оның мінажаттары шынайы, сенімді және Құдаймен өте тығыз жеке қарым-қатынаста болған, ал парызшылдардың мінажаттары суық, әрі екіжүзділік болған. Дәл осы нәрсе, шәкірттердің Оған: «Тәңірім,бізге мінажат етуді үйретші», - деп жүгінуілеріне итерді. Бүгін, біз Исаның шәкірттерінің көптеген жылдар бұрын жасаған өтінішін қайтадан естуіміз керек. Көптеген адамдар үшін, мінажат, (Питер Маршельдің сөзімен) Құдайға арналған түнгі хат, немесе, заманауи айтқанда, Көктегі Әкеге деген біздің тілектеріміз бен мұқтаждықтарымыздың рухани «электрондық поштасы». Мінажат – бұл біздің Құдаймен қарым-қатынасымыздың ең маңызды бөлігі болып табылады, онсыз біз Құдайдың жылуын сезінбейтін боламыз.